# lav4e РЕПУБЛИКА БЪЛГАРИЯ

# **Министерство на земеделието, храните и горите**

Областна дирекция “Земеделие”- гр. Русе

**З А П О В Е Д**

**№ РД-04-51**

**гр. Русе, 14.04.2020 г.**

На основание чл.3, ал.4 от Устройствения правилник на областните дирекции «Земеделие», чл.27, ал.9 във вр. Ал.8, изр.второ от ЗСПЗЗ, чл.106, ал.10 във вр. Ал.12 от ППЗСПЗЗ и Протокол № 2 от 25.03.2020 г. на комисия, назначена със Заповед № РД-06-25/12.03.2020 г. на Директора на ОД «Земеделие» - гр. Русе

**Н А Р Е Ж Д А М:**

**Прекратявам** тръжната процедура по реда на чл.27, ал.9 във вр. С чл.8, изр. второ от ЗСПЗЗ и чл.105, ал.2 и ал.3 и чл.106, ал.1 от ППЗСПЗЗ, обявена със Заповед № РД-04-12/05.02.2020 г. на Директора на ОД „Земеделие“ – гр. Русе за имот частна държавна собственост, свободен, годен за земеделско ползване и неподлежащ на възстановяване, представляващ поземлен имот с идентификатор 51679.217.8 по КККР на с. Николово, община Русе, частна държавна собственост с площ 3267 кв.м, с начин на трайно ползване: стопански двор – пасище с храсти, поради обстоятелството, че не може да бъде изпълнен регламента на чл.106, ал.15 от ППЗСПЗЗ, а именно търгът може да се проведе само в случай, че поне двама кандидати /собственици на самостоятелни индивидуализирани имоти, в границите на стопанския двор, съседни на имота – обект на търга/, са подали заявление за участие.

За имота, предмет на търга, обявен със Заповед № РД-04-12/05.02.2020 г. на Директора на ОД „Земеделие“ – гр. Русе, следва да бъде проведена нова тръжна процедура, като имотът да се включи в общ търг, на който могат да участват всички заинтересовани лица.

Настоящата заповед да се публикува на интернет страницата на ОД „Земеделие“ – гр. Русе, на страницата на Министерството на земеделието, храните и горите, както и да се обяви на информационното табло на ОД „Земеделие“ – гр. Русе и Общинска служба по земеделие – гр. Русе.

В 3-дневен срок от издаване на настоящата заповед, да бъдат уведомени по реда на ГПК всички лица, подали заявление за участие в тръжната процедура по реда на чл.27, ал.9 във вр. с ал.8, изр. второ от ЗСПЗЗ и чл.105, ал.2 и ал.3 и чл.106, ал.1 от ППЗСПЗЗ, обявена със Заповед № РД-04-12/05.02.2020 г. на Директора на ОД „Земеделие“ – Русе. След влизане в сила на заповедта, да бъдат възстановени внесените депозити.

На основание чл.107, ал.12 от ППЗСПЗЗ, настоящата заповед може да бъде обжалвана пред Административен съд гр. Русе, в 14-дневен срок от съобщаването й.

**БОРИСЛАВА БРАТОЕВА /П/**

Директор на Областна дирекция „Земеделие” – гр. Русе